CELEX: 62012CN0534
Language: mt
Date: 2012-11-23 00:00:00
Title: Kawża C-534/12 P: Appell ippreżentat fit- 23 ta’ Novembru 2012 minn Luigi Marcuccio mid-digriet mogħti mill-Qorti Ġenerali (It-Tielet Awla) fil- 11 ta’ Settembru 2012 fil-Kawża T-241/03 REV, Marcuccio vs Il-Kummissjoni

9.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 71/5
            
         Appell ippreżentat fit-23 ta’ Novembru 2012 minn Luigi Marcuccio mid-digriet mogħti mill-Qorti Ġenerali (It-Tielet Awla) fil-11 ta’ Settembru 2012 fil-Kawża T-241/03 REV, Marcuccio vs Il-Kummissjoni
   (Kawża C-534/12 P)
   2013/C 71/08
   Lingwa tal-kawża: it-Taljan
   
      Partijiet
   
   
      Appellant: Luigi Marcuccio (rappreżentant: G. Cipressa, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellant
   
   
               —
            
            
               tannulla fl-intier tiegħu u mingħajr ebda eċċezzjoni, id-digriet mogħti mill-Qorti Ġenerali tal-Unjoni Europea fil-11 ta’ Settembru 2012 fil-Kawża T-241/03 REV
            
         
               —
            
            
               prinċipalment,
               
                           (a)
                        
                        
                           tiddikjara ammissibbli t-talba, imressqa mill-appellant fis-27 ta’ Diċembru 2011, għar-reviżjoni tad-digriet mogħti fis-17 ta’ Mejju 2006 mill-Ewwel Awla tal-Qorti Ġenerali fil-Kawża T-241/03 Marcuccio vs Il-Kummissjoni, pendenti quddiem il-Qorti Ġenerali, talba tas-27 ta’ Novembru 2011 li ta lok għall-kawża de qua u, b’konsegwenza tiddeċiedi li l-proċeduri għandhom jitkomplew, ex lege, fl-ambitu ta’ din tal-aħħar, kif ukoll
                        
                     
                           (b)
                        
                        
                           tikkundanna lill-konvenuta tirrimborsah l-ispejjeż tal-proċeduri li huwa sostna inerenti għal dawn il-proċeduri ġudizzjarji, jew
                        
                     
         
               —
            
            
               sussidjarjament, tirrinvija l-kawża de qua lill-Qorti Ġenerali sabiex, ex lege, din tagħti deċiżjoni ġdida dwar l-ammissibbiltà tat-talba tas-27 ta’ Diċembru 2011 u sabiex din suċċessivament tiddeċiedi, jekk meħtieġ, fuq il-mertu tal-kawża.
            
         
      Aggravji u argumenti prinċipali
   
   
               (1)
            
            
               
                  Errores in procedendo li jippreġudikaw l-interessi tal-appellant, li minnhom jirriżultaw errores in iudicando serji fosthom, inter alia, in-nuqqas assolut ta’ investigazzjoni u ta’ motivazzjoni tad-digriet appellat; (b) ksur tal-forom proċedurali sostanzjali; (ċ) ksur tal-prinċipju ta’ ġurisdizzjoni inderogabbli, fir-rigward tal-qorti kompetenti stabbilita minn qabel mil-liġi, sabiex tieħu konjizzjoni ta’ kawża; (d) ksur tad-dispożizzjonijiet tal-ewwel subparagrafu tal-Artikolu 64(4) tar-Regoli tal-Proċedura tal-Qorti Ġenerali, tal-Artikolu 127(1) u (2) tar-Regoli tal-Proċedura u fl-aħħar tad-dritt proċedurali ta’ natura potestattiva, li l-appellant għandu, li jipproponi lill-Qorti Ġenerali, fi kwalunkwe ħin, miżura ta’ organizzazzjoni tal-proċedura relattiva għall-kawża de qua;
            
         
               (2)
            
            
               ksur tal-Artikolu 44(1) u (2) tal-Istatut tal-Qorti tal-Ġustizzja tal-Unjoni Ewropea;
            
         
               (3)
            
            
               ksur ta’ prinċipju ġenerali tad-dritt li jinsab f’sentenza tal-qorti tal-UE, jiġifieri s-sentenza mogħtija mill-Qorti tal-Ġustizzja tal-Unjoni Ewropea, fit-13 ta’ Ottubru 1977, fil-Kawża C-56/75 REV, Elz/CE;
            
         
               (4)
            
            
               nuqqas assolut ta’ investigazzjoni u ta’ motivazzjoni tad-digriet appellat, anki minħabba żnaturament u użu ħażin tal-fatti u tal-affermazzjonijiet tal-appellant.